VALSTYBINĖS VARTOTOJŲ TEISIŲ APSAUGOS TARNYBOS

DIREKTORIUS

ĮSAKYMAS

DĖL VALSTYBINĖS VARTOTOJŲ TEISIŲ APSAUGOS TARNYBOS DIREKTORIAUS 2016 M. SAUSIO 4 D. ĮSAKYMO NR. 1-11 „DĖL VALSTYBINĖS VARTOTOJŲ TEISIŲ APSAUGOS TARNYBOS DARBO REGLAMENTO PATVIRTINIMO“ PAKEITIMO

2016 m. spalio 31 d. Nr. 1-226

Vilnius

P a k e i č i u Valstybinės vartotojų teisių apsaugos tarnybos direktoriaus
2016 m. sausio 4 d. įsakymu Nr. 1-11 „Dėl Valstybinės vartotojų teisių apsaugos tarnybos darbo reglamento patvirtinimo“ patvirtintą Valstybinės vartotojų teisių apsaugos tarnybos darbo reglamentą (toliau – Reglamentas):

1. Pakeičiu 61 punktą ir jį išdėstau taip:

„61. Valstybinės vartotojų teisių apsaugos tarnybos direktorius iš Valstybinės vartotojų teisių apsaugos tarnybos valstybės tarnautojų ir darbuotojų Lietuvos Respublikos vartotojų teisių apsaugos įstatymo 12 straipsnio 1 dalies 5, 6 ir 7 punktuose nustatytoms funkcijoms įgyvendinti įsakymu sudaro kolegialų organą – komisiją (toliau – Komisija), jeigu kiti teisės aktai nenumato kitaip. Komisijos pirmininkas – Valstybinės vartotojų teisių apsaugos tarnybos direktorius, o jo laikinai nesant Valstybinės vartotojų teisių apsaugos tarnybos direktoriaus įsakymu įgaliotas direktoriaus pavaduotojas. Esant būtinybei, Valstybinės vartotojų teisių apsaugos tarnybos direktorius Komisijos pirmininku gali paskirti ir kitą Komisijos narį, kuris Komisijos priimtus nutarimus kartu su visa reikalinga medžiaga pateikia pasirašyti Valstybinės vartotojų teisių apsaugos tarnybos direktoriui. Atskiriems klausimams spręsti Valstybinės vartotojų teisių apsaugos tarnybos direktorius gali sudaryti kelias komisijas.“

2. Panaikinu 158 punktą.

3. Pakeičiu 159 punktą ir jį išdėstau taip:

„159. Komisijos nutarimo rengėjas, vadovaudamasis Lietuvos Respublikos asmens duomenų teisinės apsaugos įstatymo nuostatomis, parengia skelbtiną Valstybinės vartotojų teisių apsaugos tarnybos Komisijos nutarimą ir suderina su Komisijos nariu, atsakingu už bylos medžiagos paruošimą ir pateikimą Komisijai.“

4. Pakeičiu 160 punktą ir jį išdėstau taip:

„160. Komisijos nutarimo rengėjas skelbtiną nutarimą kompiuterinėje laikmenoje pateikia Vartotojų konsultavimo, asmenų aptarnavimo ir komunikacijos skyriui per 3 darbo dienas nuo Komisijos nutarimo įsigaliojimo ar verslo subjekto įsipareigojimo vykdyti Komisijos nutarimą siūlymo gavimo dienos.“

5. Pakeičiu 161 punktą ir jį išdėstau taip:

„161. Vartotojų konsultavimo, asmenų aptarnavimo ir komunikacijos skyrius per 2 darbo dienas nuo nutarimo gavimo dienos patalpina jį Valstybinės vartotojų teisių apsaugos tarnybos interneto tinklalapyje.“

6. Pakeičiu 162 punktą ir jį išdėstau taip:

„162. Valstybinės vartotojų teisių apsaugos tarnybos interneto tinklalapyje skelbiami Komisijos nutarimai:

162.1. dėl nesąžiningų vartojimo sutarčių sąlygų taikymo, kai pardavėjas ar paslaugų teikėjas sutinka atsižvelgti į nutarime nurodytus Komisijos siūlymus ir Komisija tai patikrina;

162.2. dėl Lietuvos Respublikos produktų saugos įstatymo bei Lietuvos Respublikos tabako įstatymo pažeidimo, nutarimams įsigaliojus – jų rezoliucinės dalys;

162.3 dėl vartotojų ir pardavėjų, paslaugų teikėjų ginčų sprendimo ne teismo tvarka – nutarimams įsigaliojus;

162.4. dėl Lietuvos Respublikos vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo – nutarimams įsigaliojus;

162.5. dėl rinkos ribojimo priemonių taikymo – priėmus nutarimus. “

7. Panaikinu 165 punktą.

Direktorius	Feliksas Petrauskas